钦定古今图书集成/明伦汇编/氏族典/第026卷 > 《王应麟姓氏急就篇》 > 洪天锡
## 钦定古今图书集成/明伦汇编/氏族典/第026卷 > 《王应麟姓氏急就篇》 > 洪天锡

按《宋史洪天锡传》，“天锡字君畴，泉州晋江人。宝庆二
年进士，授广州司法，调湖州司理。帅方大琮辟真州
判官，留寘幕府，改秩知古田县，调通判建宁府，擢诸
司粮料院，拜监察御史兼说书。累疏言天下之患三，
宦官也，外戚也，小人也。劾董宋臣、谢堂、厉文翁，理宗
力护之。疏上至六七。最后请还御史印，改大理少卿”，
再迁太常，皆不拜。改广东提点刑狱，五辞。明年，起知
潭州，直宝谟阁，迁广东转运判官。召为秘书监兼侍
讲，以聩辞。升秘阁修撰、福建转运副使，又辞。度宗即
位，以侍御史兼侍读召，累辞，不许。在道疏所欲对病
民五事。进工部侍郎兼直学士院，加显文阁待制、湖
南安抚使、知潭州，改漳州，皆力辞。又明年，改福建安
抚使。召为刑部尚书，不起。久之，进显文阁直学士、提
举太平兴国宫，又力辞。逾年，进华文阁直学士，寻致
仕，加端明殿学士。疾革，草《遗表》以规君相。上震悼，特
赠正议大夫，谥文毅。